বাংলাদেশের ঔষধ শিল্প
বর্তমানে বাংলাদেশে ওষুধ শিল্পের অভ্যন্তরীণ বাজার প্রায় ১৩ হাজার কোটি টাকার উপরে এবং আন্তর্জাতিক বাজার ৬৫০ কোটি টাকারও বেশী। এ খাতে প্রবৃদ্ধির হার প্রায় ৯ শতাংশের উপরে। দেশের বিভিন্ন অঞ্চলে বর্তমানে সরকারী তালিকাভূক্ত ২৬৯টিরও বেশী ছোট-বড় ওষুধ কারখানা ও ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান রয়েছে, যারা দেশের চাহিদার ৯৮ শতাংশ পূরণ করে বিশ্বের ১৬০টিরও বেশী দেশে ওষুধ রপ্তানী করে আসছে।
ঔষধালয়
পৃথিবীর অধিকাংশ কমিউনিটি ফার্মেসী ব্যক্তি মালিকানায় প্রতিষ্ঠিত ও পরিচালিত। এধরণের প্রতিষ্ঠানগুলো কোন নির্দিষ্ট সমাজের প্রয়োজনীয় সকল ঔষুধের চাহিদা পূরণ করে থাকে। সেই অর্থে বাংলাদেশে এখন পর্যন্ত কোন কমিউনিটি ফার্মেসী নেই। কমিউনিটি ফার্মেসী প্রতিষ্ঠা ও সেবা দানের যেসকল শর্ত আছে বাংলাদেশে তার বেশির ভাগই পূরণ করা হয় না। তাই রিটেইল বা খুচরা ফার্মেসীই এখানে কমিউনিটি ফার্মেসী হিসেবে গণ্য করা হয়। দেশে ঔষধ প্রশাসন যেভাবে আপগ্রেড হচ্ছে, তাতে খুব শীঘ্রই বাংলাদেশেও সঠিকভাবে কমিউনিটি ফার্মেসী সেবা চালু হবে তা নিশচিতভাবে আশা করা যায়। তবে বর্তমানে বাংলাদেশে "চেইন ফার্মেসী" এর প্রবর্তন হচ্ছে। চেইন ফার্মেসীও রিটেইল ফার্মেসীর ন্যায় ঔষুধ ও ঔষুধীয় সেবা প্রদানের বড় মাধ্যম।